title: Jesús Pinilla Fornell
text: Nació en Navia pero coló a Cataluña de mozu, a los 15 años, rexón onde se llicenció en Derechu. Foi miembru de Xunión Republicana y yera parte de la corriente lerrouxista. Abandonó'l Partíu Republicanu Radical y pasó al Partíu Reformista. Foi un de los fundadores del Bloc Republicà Autonomista y darréu del Partit Republicà Català. Incorporóse en 1931 a Esquerra Republicana. En 1936 nombráronlu maxistráu de l'Audiencia de Barcelona. En xineru de 1939, poco enantes de la cayida de Cataluña nel contestu de la guerra civil española crució la llende con Francia. Aportó a París, onde vivió hasta l'entamu de la segunda guerra mundial, cuando se treslladó a Montpellier. Moró ehí hasta la so muerte en 1942.